stanford-oval/wikipedia huggingface dataset:
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓
แหล่งข้อมูลอื่น

เว๊บไซต์สำนักงานคณะกรรมการการอาชีวศึกษา เก็บถาวร 2018-08-16 ที่ เวย์แบ็กแมชชีน
เว๊บไซต์สถาบันการอาชีวศึกษาภาคตะวันออกเฉียงเหนือ ๓ เก็บถาวร 2017-07-05 ที่ เวย์แบ็กแมชชีน
ศาลจังหวัดแม่ฮ่องสอน สาขาปาย

ศาลจังหวัดแม่ฮ่องสอน สาขาปาย
ศาลจังหวัดแม่ฮ่องสอน สาขาปาย เป็นศาลยุติธรรมของประเทศไทย ตั้งอยู่ที่อำเภอปาย จังหวัดแม่ฮ่องสอน มีเขตอำนาจศาลครอบคลุมพื้นที่อำเภอปาย และอำเภอปางมะผ้า จังหวัดแม่ฮ่องสอน
อาคารศาลจังหวัดแม่ฮ่องสอน สาขาปาย เป็นอาคารที่มีความโดดเด่นในรูปแบบที่ไม่เหมือนกับศาลจังหวัดอื่นๆ
ประวัติ

ศาลจังหวัดแม่ฮ่องสอน สาขาปาย จัดตั้งขึ้นตามนโยบายของนายวิรัช ลิ้มวิชัย อดีตประธานศาลฎีกา ที่จะอำนวยความยุติธรรม ด้วยความเที่ยงธรรม รวดเร็ว และเสมอภาค และมีดำริที่จะให้มีศาลที่ประชาชนสามารถเข้าถึงความยุติธรรมได้โดยสะดวก รวดเร็ว เป็นธรรม ประหยัด และทั่วถึง จึงมีบัญชาให้สำนักงานศาลยุติธรรม โดยนายพินิจ สุเสารัจ เลขาธิการสำนักงานศาลยุติธรรม  ทำโครงการที่จะก่อสร้างอาคารที่ทำการศาลจังหวัดแม่ฮ่องสอน สาขาปาย เพื่ออำนวยความยุติธรรมและอำนวยความสะดวกให้แก่ประชาชน ในพื้นที่อำเภอปายและอำเภอปางมะผ้า โดยไม่ต้องเดินทางไปยังศาลจังหวัดแม่ฮ่องสอน  ซึ่งมีระยะทางไกล
รูปแบบอาคาร

รูปแบบอาคารศาลจังหวัดแม่ฮ่องสอน สาขาปาย มีความโดดเด่น ซึ่งกองออกแบบและก่อสร้าง ได้กำหนดรูปแบบให้กลมกลืนกับเอกลักษณ์วัฒนธรรมท้องถิ่นของอำเภอปาย โดยใช้ต้นแบบของบ้านพักนายอำเภอปาย ซึ่งมีลักษณะเป็นบ้านไม้และคงเอกลักษณ์เดิมของตัวบ้าน ซึ่งมีอายุมากกว่า 50 ปี โดยใช้งบประมาณในการก่อสร้างจำนวน 5.054 ล้านบาท
อาคารศาลฯ เปิดทำการเมื่อวันที่ 3 กันยายน พ.ศ. 2552
เขตอำนาจศาล

อำเภอปาย
อำเภอปางมะผ้า
แหล่งข้อมูลอื่น

ศาลจังหวัดแม่ฮ่องสอน เก็บถาวร 2019-02-20 ที่ เวย์แบ็กแมชชีน
สมาคมกฤษณภาวนามฤตนานาชาติ

สำหรับความหมายอื่น ดูที่ ฮเรกฤษณะ
| --- | --- |
ศรีกฤษณะมณเทียร อิสค์เคิน ที่ Mayapur
ชื่อย่อ: อิสค์เคิน (ISKCON)
ก่อตั้ง: 13 กรกฎาคม 1966 (58 ปีก่อน) (1966-07-13) นิวยอร์ก สหรัฐ
ผู้ก่อตั้ง: เอ. ซี. ภักติเวทานตะ สวามี ปรภุปาทะ
ประเภท: องค์กรด้านศาสนา
สถานะตามกฎหมาย: มูลนิธิ
วัตถุประสงค์: การศึกษา, การบริจาค, การศึกษาศาสนา, ศาสนา
สํานักงานใหญ่: Mayapur รัฐเบงกอลตะวันตก อินเดีย
ที่ตั้ง: 850 มณเทียรและศูนย์ทั่วโลก
พิกัด: 23°16′N 88°14′E﻿ / ﻿23.26°N 88.23°E﻿ / 23.26; 88.23
พื้นที่ให้บริการ : นานาชาติ
สังกัด: เคาทิยไวษณพ
เว็บไซต์: iskcon.org
สมาคมกฤษณภาวนามฤตนานาชาติ (International Society for Krishna Consciousness; ISKCON) หรือรู้จักกันในนาม ฮเรกฤษณะ เป็นองค์กรทางศาสนาฮินดู เคาทิยไวษณพ  ISKCON ก่อตั้งขึ้นในปี 1966 ที่นิวยอร์ก โดย เอ. ซี. ภักติเวทานตะ สวามี ปรภุปาทะ คุรุและผู้นำด้านจิตวิญญาณ องค์กรนี้สร้างขึ้นเพื่อเผยแพร่การปฏิบัติภักติโยคะ (Bhakti Yoga)
สมาคมกีฬาตะกร้อแห่งประเทศไทย

| --- | --- |
กีฬา: เซปักตะกร้อ
ตัวย่อ: TAT
วันที่ก่อตั้ง: ค.ศ. 1983
การติดต่อ: สหพันธ์เซปักตะกร้อนานาชาติ (ISTAF)
ที่ตั้ง: เขตดุสิต, กรุงเทพมหานคร
ประธาน: ธนา ไชยประสิทธิ์
หัวหน้าดำเนินการ: บุญชัย ลอพิพัฒน์
เลขาธิการ: ธนาวัฒน์ ประสงค์เจริญ
เว็บไซต์อย่างเป็นทางการ
thaitakrawassociation.org

สมาคมกีฬาตะกร้อแห่งประเทศไทย เป็นองค์กรปกครองระดับชาติสำหรับกีฬาเซปักตะกร้อในประเทศไทย ก่อตั้งอย่างเป็นทางการเมื่อวันที่ 17 เมษายน พ.ศ. 2526 บทบาทของสมาคม ได้แก่ การจัดการแข่งขันเซปักตะกร้อในประเทศไทย การสนับสนุนและประสานงานสโมสรเซปักตะกร้อ การบริหารทีมเซปักตะกร้อของไทย จัดการแข่งขันในประเทศตะกร้อไทยแลนด์ลีก ตลอดจนการแข่งขันเซปักตะกร้อชิงแชมป์โลก คิงส์คัพ ซึ่งเป็นการแข่งขันเซปักตะกร้อระดับนานาชาติอันทรงเกียรติที่สุดที่จัดขึ้นทุกปี นอกจากนี้ ในความร่วมมือกับสมาคมเซปักตะกร้อมาเลเซีย เมียนมาร์ และสิงคโปร์ สมาคมฯ ยังสร้างกฎเกณฑ์มาตรฐานสำหรับเซปักตะกร้อเพื่อส่งเสริมและพัฒนาการเติบโตในระดับสากล
นายกสมาคมตะกร้อแห่งประเทศไทยคนล่าสุดคือ นาย ธนา ไชยประสิทธิ์
สฐิรพงษ์ อาจหาญ

| พันเอก สฐิรพงษ์ อาจหาญ |
| --- | --- |

ผู้บังคับการกรมทหารราบที่ 15
อยู่ในวาระ
เริ่มดำรงตำแหน่ง  7​ ตุลาคม​ 2564
ผู้บังคับการกรมทหารพรานที่ 48
ดำรงตำแหน่ง ไม่ทราบ – 7 พฤศจิกายน พ.ศ. 2562
ถัดไป: พันเอก เอกพล เลขนอก
 
ข้อมูลส่วนบุคคล
เกิด: กรุงเทพมหานคร ประเทศไทย
คู่สมรส: จิรวรรณ อาจหาญ
บุพการี: พลเอก สมพงษ์ อาจหาญ (บิดา) ปริญญา อาจหาญ (มารดา)
ศิษย์เก่า: โรงเรียนเตรียมทหาร รุ่นที่ 33
ยศที่ได้รับการแต่งตั้ง
สังกัด: กองทัพบกไทย
ยศ:  พันเอก
บังคับบัญชา: กรมทหารพรานที่ 48
ผ่านศึก: ความไม่สงบในชายแดนภาคใต้ของประเทศไทย

พันเอก สฐิรพงษ์ อาจหาญ  เป็นรองผู้บังคับการกรมทหารราบที่ 15 อดีตผู้บังคับการกรมทหารพรานที่ 48 อดีตผู้บังคับหน่วยเฉพาะกิจนราธิวาส 30 ซึ่งในเหตุการณ์ความไม่สงบในชายแดนภาคใต้ของประเทศไทย เขาเป็นหนึ่งในผู้นำกำลังทหารและตำรวจ เข้าปิดล้อมแกนนำกองกำลังติดอาวุธอาร์เคเค ตลอดจนเป็นหนึ่งในผู้ตรวจสอบที่เกิดเหตุคนร้ายใช้อาวุธสงครามยิงพระครูประโชติรัตนานุรักษ์
ประวัติ > ผู้บังคับหน่วยเฉพาะกิจนราธิวาส 30

หลังจากเหตุการณ์ยุทธการที่บาเจาะ พ.ศ. 2556 สฐิรพงษ์ อาจหาญ ผู้บังคับหน่วยเฉพาะกิจนราธิวาส 30 ได้เป็นผู้นำกองกำลังผสมสกัดจับผู้ต้องสงสัย เพื่อสอบสวนขยายผล ส่วนในเดือนสิงหาคมของปีเดียวกัน เขาเป็นผู้นำกองกำลังผสมเข้าปิดล้อมตรวจค้นเป้าหมายสำคัญที่อำเภอรือเสาะ จังหวัดนราธิวาส กระทั่งเกิดการยิงปะทะกัน โดยหลังจากการปะทะ เจ้าหน้าที่พบผู้เสียชีวิต 2 คน ซึ่งหนึ่งในนั้นเป็นแนวร่วมกลุ่มก่อเหตุยิงตำรวจเสียชีวิต 4 นาย
และในเดือนตุลาคม พ.ศ. 2556 เขาเป็นหนึ่งในผู้ร่วมสนธิกำลังทหารและตำรวจกว่า 50 คน เข้าปิดล้อมตรวจค้นบ้านพักที่ต้องสงสัย ณ อำเภอรือเสาะ จังหวัดนราธิวาส หลังสืบทราบว่ากองกำลังติดอาวุธของหนึ่งในแกนนำอาร์เคเคหลบซ่อนตัวเพื่อเตรียมก่อเหตุ และเกิดการยิงปะทะกัน กระทั่งตำรวจเสียชีวิต 2 นาย ส่วนกองกำลังติดอาวุธอาร์เคเคเสียชีวิต 4 คน (หนึ่งในนั้นคือเปเล่ดำ) และยอมมอบตัว 7 คน
รวมถึงเดือนมกราคม พ.ศ. 2557 สฐิรพงษ์ได้นำกำลังเจ้าหน้าที่ทหาร 30 นาย เข้าพิสูจน์ทราบพื้นที่ตำบลบาตง อำเภอรือเสาะ จังหวัดนราธิวาส หลังสืบทราบว่ากลุ่มกองกำลังติดอาวุธอาร์เคเคได้แฝงตัว เพื่อเตรียมประชุมวางแผนก่อเหตุในพื้นที่ กระทั่งเกิดการยิงปะทะกัน ก่อนที่อีกฝ่ายหลบหนีไปได้ ส่วนทหารยึดเอ็ม 16 ได้ 1 กระบอก แล้วนำไปตรวจสอบว่าเคยใช้ก่อเหตุที่ใด จากนั้น ในเดือนพฤศจิกายน เขาได้รับการพิจารณาปรับย้ายจากผู้บังคับการกรมทหารราบที่ 151 พัน 2 มาเป็นผู้บังคับการกรมทหารราบที่ 153 พัน 3
ประวัติ > ผู้บังคับการกรมทหารพรานที่ 48

ในเดือนมิถุนายน พ.ศ. 2558 เมื่อครั้งที่เป็นผู้บังคับการกรมทหารพรานที่ 48 เขาได้นำกำลังร่วมกับเจ้าหน้าที่ตำรวจหน่วยปฏิบัติการพิเศษภูธรจังหวัดนราธิวาส เข้าตรวจค้นพื้นที่เป้าหมาย ณ ตำบลมะรือโบออก อำเภอเจาะไอร้อง จังหวัดนราธิวาส หลังสืบทราบว่ากลุ่มกองกำลังติดอาวุธอาร์เคเคได้แฝงตัว เพื่อประชุมวางแผนก่อเหตุร้ายช่วงเดือนเราะมะฎอน กระทั่งเกิดการยิงปะทะกัน โดยทางเจ้าหน้าที่สามารถจับกุมได้ 2 คน พร้อมยึดกระสุนอาวุธปืนและเครื่องกระสุน เพื่อตรวจสอบในเวลาต่อมา
เดือนมิถุนายน พ.ศ. 2559 เขาได้นำกำลังทหารจากกรมทหารพรานที่ 48 ประมาณ 24 นายออกพิสูจน์ทราบแหล่งซุกซ่อนอาวุธของผู้ก่อความไม่สงบในพื้นที่ ตำบลโต๊ะเด็ง อำเภอสุไหงปาดี จังหวัดนราธิวาส โดยสามารถยึดปืนลูกซองได้ 1 กระบอก และเอ็ม 16 จำนวน 3 กระบอก พร้อมส่งของกลางแก่ชุดนิติวิทยาศาสตร์ เพื่อทำการตรวจลายนิ้วมือสำหรับการขยายผล
เดือนสิงหาคม พ.ศ. 2561 สฐิรพงษ์ อาจหาญ พร้อมด้วยหน่วยเก็บกู้และทำลายวัตถุระเบิด ตำรวจตระเวนชายแดน 447 รวมถึงเจ้าหน้าที่ทหาร, ตำรวจ และฝ่ายปกครอง เข้าตรวจสอบที่เกิดเหตุคนร้ายลอบยิงอาสาสมัครรักษาดินแดนเสียชีวิต 2 นาย ซึ่งถูกขโมยอาวุธปืนและเสื้อเกราะกันกระสุน
ส่วนเดือนมกราคม พ.ศ. 2562 เขาเป็นหนึ่งในผู้เดินทางมาตรวจสอบที่เกิดเหตุยิงพระครูประโชติรัตนานุรักษ์
กิจกรรมเพื่อสังคม

เดือนกันยายน พ.ศ. 2560 สฐิรพงษ์ อาจหาญ ได้จัดกิจกรรมพหุวัฒนธรรมสานสัมพันธ์พุทธ–มุสลิม เพื่อสร้างความสัมพันธ์ระหว่างศาสนาในการอยู่ร่วมกัน ส่วนในเดือนพฤษภาคม พ.ศ. 2562 เขาได้เข้าร่วมกิจกรรมพบปะเสวนา 2 ผู้นำศาสนา สานสัมพันธ์ สร้างสันติสุข ต้อนรับรอมฎอน
สถานีรถไฟโชจะงาฮามะชิโอไซฮามานาซุโคเอ็มมาเอะ

| สถานีรถไฟโชจะงาฮามะชิโอไซฮามานาซุโคเอ็มมาเอะ 長者ヶ浜潮騒はまなす公園前駅 |
| --- | --- |
สถานีรถไฟโชจะงาฮามะชิโอไซฮามานาซุโคเอ็มมาเอะ ในเดือนเมษายน พ.ศ. 2551
ข้อมูลทั่วไป
ที่ตั้ง: สึโนะโอะเระ 2273-17, คาชิมะ, จังหวัดอิบารากิ （茨城県鹿嶋市大字角折2273-17）  ประเทศญี่ปุ่น
ผู้ให้บริการ: รถไฟคาชิมะริงไก
สาย: สายโออาไรคาชิมะ
ประวัติ
เริ่มเปิดให้บริการ: พ.ศ. 2533
สถานีรถไฟโชจะงาฮามะชิโอไซฮามานาซุโคเอ็มมาเอะ (ญี่ปุ่น: 長者ヶ浜潮騒はまなす公園前駅; โรมาจิ: Chōjagahama Shiosai Hamanasu Kōenmae-eki) เป็นสถานีรถไฟในเมืองคาชิมะ จังหวัดอิบารากิ ประเทศญี่ปุ่น โดยเป็นสถานีรถไฟที่มีชื่อยาวที่สุดในประเทศญี่ปุ่น
เส้นทางรถไฟ

รถไฟคาชิมะริงไก
สายโออะไรคาชิมะ
พระเจริญราชเดช (อุ่น ภวภูตานนท์ ณ มหาสารคาม)

| พระเจริญราชเดช (อุ่น ภวภูตานนท์ ณ มหาสารคาม) |
| --- | --- |

ผู้ว่าราชการจังหวัดมหาสารคาม, เจ้าเมืองมหาสารคาม
ก่อนหน้า: อุปฮาด (เถื่อน รักษิกจันทร์)
ถัดไป: หม่อมเจ้านพมาศ นวรัตน
 
ข้อมูลส่วนบุคคล
เกิด: 2401 เมืองร้อยเอ็ด
เสียชีวิต: 2461 เมืองมหาสารคาม
ศาสนา: ศาสนาพุทธ
คู่สมรส: อาชญาแม่ศรีสุมาลย์

มหาอำมาตย์ตรี พระเจริญราชเดช (อุ่น ภวภูตานนท์ ณ มหาสารคาม, พ.ศ. ๒๔๐๑-๖๑) อดีตกรมการพิเศษเมืองมหาสารคาม มณฑลร้อยเอ็จ ที่ปรึกษาราชการเมืองมหาสารคาม เจ้าเมืองวาปีปทุมองค์สุดท้าย (ลำดับที่ ๒) ข้าหลวงกำกับราชการเมืองมหาสารคาม ผู้ว่าราชการเมืองมหาสารคามคนแรก และนายอำเภอวาปีปทุมคนแรก มีลำดับศักดิ์เป็นบุตรเขยและหลานลุงของพระเจริญราชเดช (กวด) เจ้าเมืองมหาสารคามองค์แรก เป็นผู้รับพระราชทานนามสกุลภวภูตานนท์ซึ่งต่อมาเครือญาติได้ขอรับพระราชทาน ณ มหาสารคาม ต่อท้ายสกุลเดิม
ประวัติ > ราชตระกูล

พระเจริญราชเดช (อุ่น) นามเดิมว่าเจ้าอุ่นหรือท้าวอุ่น เกิดเมื่อ พ.ศ. ๒๔๐๑ เป็นบุตรอุปฮาช (บัวทอง) หรือท้าวพานทองเจ้านายคณะอาญาสี่เมืองมหาสารคามและอดีตอัคร์ฮาดเมืองมหาสารคามก่อนยกฐานะขึ้นเป็นเมืองชั้นเอก เป็นนัดดาอุปฮาช (ภู) เจ้านายคณะอาญาสี่เมืองร้อยเอ็ดกับยาแม่ปทุมมา เป็นปนัดดาราชวงษ์ (หล้า) เมืองร้อยเอ็ด ยาแม่ปทุมมาผู้เป็นย่ามีลำดับศักดิ์เป็นพี่สาวร่วมมารดากับพระพิชัยสุริยวงศ์ (ตาดี) หรือเจ้าโพนแพงเจ้าเมืองโพนพิสัย ต้นตระกูลสืบเชื้อสายจากเจ้าแก้วมงคล (แก้วบุฮม) เจ้านายจากราชวงศ์ล้านช้างผู้สร้างเมืองท่งสีภูมิ สมรสเมื่อ พ.ศ. ๒๔๒๒ กับยาแม่ศรีสุมาลย์ (ศรีสุมา) ธิดาคนสุดท้ายของพระเจริญราชเดช (กวด) กับยาแม่โซ่นแดงธิดาหลวงโภคา (จีนนอก) เมืองมหาสารคาม ในเอกสารบันทึกของหลวงอภิสิทธ์สารคาม (ดี) บันทึกประวัติเมืองมหาสารคามของพระเจริญราชเดช (อุ่น) และบันทึกประวัติศาสตร์ภาคอีสานและเมืองมหาสารคามของบุญช่วย อัตถากร ระบุว่าอุปฮาช (บัวทอง) บิดาได้นำพาผู้คนจำนวนหนึ่งแยกไปตั้งถิ่นฐานอยู่บริเวณบ้านลาดริมลำน้ำชี ปัจจุบันคือบ้านลาดพัฒนา ตำบลเกิ้ง อำเภอเมือง จังหวัดมหาสารคาม ตามที่ตนเห็นว่าเหมาะสมและเคยเสนอให้ตั้งเป็นเมืองมหาสารคามแห่งแรก ฝ่ายท้าวมหาชัย (กวด) ซึ่งต่อมาคือพระเจริญราชเดชไม่เห็นด้วย อุปฮาช (บัวทอง) จึงตั้งเป็นเมืองต่างหากจากเมืองมหาสารคามห่างจากบ้านกุดนางใยที่ตั้งเมืองประมาณ ๒๐๐ เส้น
ประวัติ > พี่น้อง

พระเจริญราชเดช (อุ่น) มีพี่น้องทั้งหมด ๗ คนคือ ราชบุตร (ช้าง) ยานางอบ อุปฮาช (ผา) พระเจริญราชเดช (อุ่น) ยานางจอม ยานางหนู และยาท้าวสุวัฒน์
ประวัติ > การศึกษา

เมื่อท้าวอุ่นอายุ ๔ ขวบได้ติดตามบิดาลงไปกรุงเทพมหานครด้วยราชการงานเมือง ต่อมาจึงศึกษาเล่าเรียนอักขระหนังสือไทยที่วัดสุทัศนเทพวรารามราชวรมหาวิหารตามธรรมเนียมเจ้านายหัวเมืองลาวที่นิยมส่งบุตรหลานเข้าศึกษาวิชาการปกครองจากราชสำนักสยาม เมื่อศึกษาจนอายุได้ ๑๖ ปีในราว พ.ศ. ๒๔๑๒-๑๙ จึงถวายตัวเป็นข้าหลวงเดิมและรับแต่งตั้งเป็นมหาดเล็กหลวงในรัชกาลที่ ๕ ท้าวอุ่นเป็นผู้มีความรู้หลากสาขาและสามารถพูดภาษาอังกฤษพอใช้ได้ ภายหลังเมื่อบิดาป่วยหนักจึงขอเดินทางกลับบ้านเมืองเพื่อดูแลบิดาแล้วบรรพชาเป็นสามเณรที่วัดเหนือ (วัดมหาชัย) เมืองมหาสารคาม ซึ่งพระเจริญราชเดช (กวด) นางเจริญราชเดช (โซ่นแดง) ภริยา คณะกรมการเมืองมหาสารคาม และพระครูสุวรรณดีร่วมกันสร้างขึ้นแต่เมื่อครั้งแรกตั้งเมือง
ราชการทัพ > ราชการทัพครั้งที่ ๑

พระเจริญราชเดช (อุ่น) เคยรับราชการพิเศษด้านการศึก ๓ ครั้ง ครั้งแรกเมื่อ พ.ศ. ๒๔๑๘-๑๙ หลังลาสิกขาบทได้ขออาสาสมัครเป็นนายทหารไปรบศึกฮ่อที่ชายพระราชอาณาเขตทางนครหลวงพระบาง โดยดำรงตำแหน่งนายกองลำเลียงเสบียงอาหารช่วยกองทัพภายใต้การควบคุมของพระเจริญราชเดช (กวด) ผู้เป็นลุง ซึ่งตามทัพไปสมทบกองทัพของพระยามหาอำมาตย์ (ชื่น กัลยาณมิตร) ที่ไปรบฮ่อยังนครหลวงเวียงจันทน์พร้อมด้วยกำลังพลจากหัวเมืองอื่น หลังได้รับชัยชนะเมื่อ พ.ศ. ๒๔๑๙ จึงสถาปนาขึ้นเป็นที่ท้าวโพธิสารกรมการผู้ช่วยราชการคณะอาญาสี่เมืองมหาสารคาม
ราชการทัพ > ราชการทัพครั้งที่ ๒

พ.ศ. ๒๔๒๘-๒๙ พระเจริญราชเดช (อุ่น) ยกกองทัพไปปราบฮ่ออีกครั้งที่นครหลวงเวียงจันทน์ โดยตามไปสมทบกับกองทัพของพลตรี พระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม
ราชการทัพ > ราชการทัพครั้งที่ ๓

พ.ศ. ๒๔๓๖ (ร.ศ. ๑๑๒) สยามเกิดกรณีพิพาทเรื่องอาณาเขตกับฝรั่งเศส จึงโปรดฯ ให้พระเจริญราชเดช (อุ่น) ยกกองทัพเมืองมหาสารคามไปขัดตาทัพฝรั่งเศสและรักษาด่านพระราชอาณาเขต ณ ภูด่านแดนแขวนฆ้องฝั่งซ้ายแม่น้ำโขง
ย้ายอำเภอบรบือมาตั้งอำเภอท่าขอนยาง

ครั้งดำรงตำแหน่งผู้ว่าราชการเมืองมหาสารคามนั้นพระเจริญราชเดช (อุ่น) ได้ทำเรื่องขออนุญาตทางราชการให้ย้ายที่ว่าการอำเภอบรบือไปตั้งใกล้กับหนองบ่อบ้านซำแฮดหรือบ้านชำแฮด (ไทยเรียกว่าบ้านชำแรด) แล้วเปลี่ยนชื่อเป็นอำเภอท่าขอนยางเพื่อเป็นอนุสรณ์แก่เมืองท่าขอนยางซึ่งถูกยุบลงเป็นตำบล ต่อมาได้เปลี่ยนชื่อเป็นอำเภอบรบือตามเดิมให้ตรงตามชื่อตำบลที่ตั้งมากระทั่งทุกวันนี้ นามเดิมของอำเภอบรบือนี้ชาวบ้านเรียกว่าบ่อระบือ มีหลวงสารคามการนิคม (โรม เปาริสาร) เป็นนายอำเภอ ภายหลังเลื่อนเป็นที่หลวงสารประสิทธิเขต
บำรุงชาวจีนอพยพ

ชาวจีนในสมัยพระเจริญราชเดช (อุ่น) ปกครองเมืองมหาสารคามเป็นรุ่นอพยพและถือเป็นกำลังสำคัญในการบุกเบิกทางการค้า ชาวจีนรุ่นนี้ได้สร้างความสัมพันธ์กับชาวลาวในท้องถิ่นและฝ่ายปกครองบ้านเมืองอย่างแน่นแฟ้น โดยวางรากฐานทางเศรษฐกิจแก่ชาวจีนรุ่นต่อมาจนสามารถต่อยอด สร้างทุน และสร้างฐานะที่มั่นคง ทำให้เมืองมหาสารคามเจริญเติบโตในเวลาต่อมา ตัวอย่างคือนายทองดี อัตถากร คหบดีสามัญชนชาวจีนจากเมืองวาปีปทุมได้สมรสกับยาแม่แก้วประภา ภวภูตานนท์ ณ มหาสารคาม (บรรพบุรุษของนายบุญช่วย อัตถากร นายกเทศมนตรีเมืองมหาสารคาม) ธิดาของพระเจริญราชเดช (อุ่น) จึงได้รับความไว้วางใจให้ดำรงตำแหน่งที่ปรึกษาผู้ว่าราชการเมืองมหาสารคาม และได้รับการสนับสนุนจากพระเจริญราชเดช (อุ่น) ให้เป็นผู้ผูกขาดการต้มเหล้า รายได้จากภาษีต้มเหล้าทำให้ฐานะทางการเงินของนายทองดีและเจ้านายเมืองมหาสารคามมั่นคงมากขึ้น นอกจากนี้พระเจริญราชเดช (อุ่น) ยังปูนบำเน็จรางวัลแก่จีนกาสี แซ่เซีย ซึ่งได้บริจาคข้าว ๑ เล้าแก่ทางราชการให้มีบรรดาศักดิ์เป็นถึงหลวงนุกูลกิจคดีจีนมีหน้าที่ดูแลคนจีนในเมืองร้อยเอ็ด
บุตรและธิดา

พระเจริญราชเดช (อุ่น) มีบุตรธิดากับยาแม่ศรีสุมาลย์ (ศรี) ที่ปรากฏนาม ๗ คนคือ
๑. ยาท้าววรบุตร ภวภูตานนท์ ณ มหาสารคาม นายอำเภอเมืองวาปีปทุม
๒. ยาท้าวเดือน ภวภูตานนท์ ณ มหาสารคาม หรือ ร.อ.อ. หลวงพินิจนนราษฏร์ นายอำเภอ ๕ แห่ง
๓. ยาแม่แก้วประภา อัตถากร (แก้ว)
๔. ยาท้าวดาว ภวภูตานนท์ ณ มหาสารคาม หรืออำมาตย์เอก หลวงนาถอาญัติ ผู้พิพากษาหัวหน้าศาลหลายจังหวัด
๕. ยาแม่ดวง ธนสีลังกูร
๖. ยาแม่กฤษณา ภวภูตานนท์ ณ มหาสารคาม (เกร็ด)
๗. ยาแม่บูริกา สุวรรณเลิศ หรือนางสารีธนากร (บูหรือบูรี) สมรสกับรองอำมาตย์ตรี ขุนสารีธนากร (สอน สุวรรณเลิศ) หลานตาของพระปทุมวิเศษเจ้าเมืองกันทรวิชัย
การพระศาสนา > มอบที่นาสร้างวัดโสมนัสประดิษฐ์

วัดโสมนัสประดิษฐ์ (วัดโสมนัส) ตั้งอยู่ ณ บ้านหนองแสง (เดิมเรียกบ้านหนองแซง) ตำบลหนองแสง อำเภอวาปีปทุม จังหวัดมหาสารคาม หลังโปรดฯ ให้ท้าวอุ่นเป็นที่พระพิทักษ์นรากรจึงนำสารตรามาตั้งเมืองและปรึกษากับอุปฮาช (มหาพรหม) เจ้านายคณะอาญาสี่เมืองวาปีปทุมชุดแรก ตลอดจนท้าวเพี้ยกรมการเมืองว่าที่ตั้งเมืองเดิมมีชัยภูมิไม่อุดมสมบูรณ์ ไม่เหมาะสมแก่การตั้งเป็นเมืองสืบไป จึงเลือกทำเลใหม่โดยย้ายมาตั้งศูนย์กลางและที่ทำการ ณ ริมหนองแสง (หนองแซง) พระพิทักษ์นรากร (อุ่น) ได้ทำนุบำรุงบ้านเมืองสืบมาและสร้างวัดขึ้นหลายวัด  พ.ศ. ๒๔๓๐ ได้ยกที่นาของตนให้สร้างวัดขึ้นไว้สืบศาสนาโดยชาวบ้านเรียกว่าวัดสระแคน ต่อมาสมเด็จพระมหาวีรวงศ์ (อ้วน ติสฺโส) ครั้งดำรงตำแหน่งเจ้าคณะมณฑลอีสานเดินทางมาตรวจการคณะสงฆ์ที่เมืองวาปีปทุมจึงแปลงนามวัดให้ใหม่ว่าวัดโสมนัสประดิษฐ์
การพระศาสนา > ตั้งโรงเรียนสอนหนังสือที่วัดอุทัยทิศ

วัดอุทัยทิศ ชาวบ้านเรียกว่าวัดใต้นางใยตามชื่อหมู่บ้าน ตั้งอยู่เลขที่ ๑๘๖๑ ถนนนครสวรรค์ บ้านนางใย ตำบลตลาด อำเภอเมือง จังหวัดมหาสารคาม สังกัดคณะสงฆ์มหานิกาย ก่อตั้งเมื่อ พ.ศ. ๒๓๓๖ เดิมชื่อวัดสนามพิธีเนื่องจากเป็นศูนย์กลางการประกอบพิธีกรรมทางศาสนาของเมืองมหาสารคาม เป็นวัดที่มีความเจริญรุ่งเรืองทางการศึกษาทั้งฝ่ายอาณาจักรและพุทธจักร มีถาวรวัตถุที่มั่งคงที่สุดในสมัยนั้น สมัยพระครูโยคีอุทัยทิศ (พิมพ์) เป็นเจ้าอาวาสได้เปลี่ยนชื่อวัดเป็นวัดอุทัยทิศตามนามเจ้าอาวาส เมื่อครั้งพระเจริญราชเดช (อุ่น) ดำรงตำแหน่งผู้ว่าราชการเมืองมหาสารคามได้จัดตั้งโรงเรียนสอนหนังสือไทยและมูลกัจจายน์ขึ้นที่วัดนี้ มีพระอาจารย์ปิ่น พระอาจารย์สังวาล ภวภูตานนท์ ณ มหาสารคาม และพระอาจารย์แก้ว วิชาธร เป็นครูสอนหนังสือไทย อาจารย์สีหาซึ่งเป็นฆราวาสเป็นครูสอนมูลกัจจายน์ พระเจริญราชเดช (อุ่น) ได้ส่งบุตรคือท้าวหล้าและท้าวฝั่นมาเรียนหนังสือไทยและมูลกัจจายน์ที่วัดนี้ ต่อมาได้เปิดสอนโรงเรียนพระปริยัติธรรมแผนกสามัญเมื่อ พ.ศ. ๒๕๓๔ และทำการสอนมาถึงปัจจุบัน
การพระศาสนา > สร้างพระเจดีย์บรรจุอัฐิเจ้าเมืององค์แรก

เมื่อครั้งพระเจริญราชเดช (อุ่น) ดำรงตำแหน่งผู้ว่าราชการเมืองมหาสารคามได้ร่วมกับยาแม่ศรีสุมาลย์ (ศรี) ภริยา ก่อสร้างธาตุบรรจุอัฐิพระเจริญราชเดช (กวด) ผู้สร้างเมืองมหาสารคามซึ่งมีลำดับศักดิ์เป็นลุงของตนและบิดาของภริยา พร้อมทั้งสร้างธาตุบรรจุอัฐิยาแม่โซ่นแดงภริยาของพระเจริญราชเดช (กวด) ซึ่งมีลำดับศักดิ์เป็นป้าของตนและมารดาของภริยา ไว้คู่กันภายในวัดอุทัยทิศ เป็นธาตุมียอดทรงน้ำเต้าหรือบัวเหลี่ยมศิลปะลาวล้านช้าง ตัวเรือนทรงสี่เหลี่ยมมีฐานแอวขันทั้ง ๒ องค์ องค์ใหญ่บรรจุอัฐิพระเจริญราชเดช (กวด) องค์เล็กบรรจุอัฐิของยาแม่โซ่นแดง ทั้ง ๒ องค์ตั้งบนฐานบัลลังก์หรือแอวขันร่วมฐานเดียวกัน
พระราชทานนามสกุล

รัชกาลที่ ๖ มีพระบรมราชโองการประกาศพระราชทานนนามสกุลครั้งที่ ๑๕ แก่ทายาทบุตรหลานผู้สืบสกุลมาแต่เจ้านายผู้ปกครองเมืองมหาสารคามและเมืองวาปีปทุมว่า ภวภูตานนท์ ลำดับสกุลพระราชทานเลขที่ ๑๒๑๘ เขียนเป็นอักษรโรมันว่า Bhavabhutananda โดยพระราชทานแก่พระเจริญราชเดช (อุ่น) กรมการพิเศษเมืองมหาสารคาม มณฑลร้อยเอ็จ อดีตเจ้าเมืองวาปีปทุมองค์สุดท้ายและผู้ว่าราชการเมืองมหาสารคามคนแรก ทวดชื่อราชวงษ์ (หล้า) ปู่ชื่ออุปฮาด (ภู) ๓๐/๓/๑๓ ต่อมาโปรดฯ ให้เติม ณ มหาสารคาม ต่อท้ายสกุล เขียนเป็นอักษรโรมันว่า na Mahasaragama เมื่อ ๑๘ เมษายน พ.ศ. ๒๔๖๒ เป็น ภวภูตานนท์ ณ มหาสารคาม เขียนเป็นอักษรโรมันว่า Bhavabhutananda na Mahasaragama คำว่า ภว แปลว่า ความเกิด ความมี ความเป็น คำว่า ภูตา มาจากนามอุปฮาด (ภู) ปู่ของพระเจริญราชเดช (อุ่น) คำว่า นนท์ แปลว่า ลูกชาย บุตร ดังนั้นภวภูตานนท์ ณ มหาสารคาม จึงหมายถึงผู้เกิดแต่บุตรชายของอุปฮาด (ภู) แห่งเมืองมหาสารคาม
การเลื่อนตำแหน่ง > บรรดาศักดิ์

ท้าวอุ่น
ท้าวโพธิสาร
พระพิทักษ์นรากร
พระเจริญราชเดช
การเลื่อนตำแหน่ง > ตำแหน่ง

มหาดเล็กหลวงในราชสำนักสยาม
นายกองศึกฮ่อ
กรมการเมืองผู้ช่วยคณะอาญาสี่เมืองมหาสารคาม
เจ้าเมืองวาปีปทุม
นายอำเภอวาปีปทุม
ข้าหลวงกำกับราชการเมืองมหาสารคาม
ผู้ว่าราชการเมืองมหาสารคาม
กรมการพิเศษที่ปรึกษาราชการเมืองมหาสารคาม
อนิจกรรม

พระเจริญราชเดช (อุ่น) ถึงแก่อนิจกรรมเมื่อ พ.ศ. ๒๔๖๑ หลังปฏิรูปการเมืองการปกครองเป็นมณฑลเทศาภิบาล ๑๘ ปี สิริรวมอายุ ๖๑ ปี รับราชการมาด้วยความสงบเรียบร้อย ดำรงตำแหน่งเจ้าเมืองวาปีปทุมรวม ๒๐ ปี ดำรงตำแหน่งผู้ว่าราชการเมืองมหาสารคามรวม ๑๒ ปี
เครื่องใช้ส่วนตัวในพิพิธภัณฑ์เมืองมหาสารคาม

นายบุญช่วย อัตถากร ทายาทของยานางแก้วประภา ภวภูตานนท์ ณ มหาสารคาม กับนายทองดี อัตถากร ได้นำวัตถุสิ่งของเครื่องใช้มีค่าของพระเจริญราชเดช (อุ่น) มามอบแก่พิพิธภัณฑ์เป็นจำนวนหลายชิ้น วัตถุซึ่งทราบที่มาชัดเจนว่าเป็นของพระเจริญราชเดช (อุ่น) มี ๔ ชิ้นดังนี้
๑. กาน้ำ (เลขวัตถุ ๘/๒๕๕๔) ทำจากดินเผาศิลปะจีน หูหิ้วและปากทำจากทองเหลือง ใต้กาประทับตรามังกรสัญลักษณ์ความเป็นขัติยวงศ์ สภาพชำรุด
๒. ผ้าส่านไหม (เลขวัตถุ ๙/๒๕๕๔) สร้างจากไหมเนื้อดีปักลายด้วยดิ้นเงินดิ้นคำ (ดิ้นทอง) สภาพสมบูรณ์
๓. พานเตี้ย (เลขวัตถุ ๑๐/๒๕๕๔) เป็นพานทรงเตี้ยปากผายวัสดุทองเหลือง มี ๔ เท้าขอบเกลียวตอกหมุด สภาพสมบูรณ
๔. พาเหวย (เลขวัตถุ ๑๑/๒๕๕๔) เป็นสำรับหรือภาชนะเสวยของเจ้าเมือง วัสดุทองเหลืองไม่มีเท้า ฝาและตัวสำรับตอกลายดอกไม้ เดิมมีหูจับแต่แตกหักไป สภาพชำรุด
แหล่งข้อมูลอื่น

http://www.mahasarakham.go.th/index.htm เก็บถาวร 2012-03-12 ที่ เวย์แบ็กแมชชีน
http://kanchanapisek.or.th/oncc-cgi/text.cgi?no=15879%5Bลิงก์เสีย%5D
| ก่อนหน้า |  | พระเจริญราชเดช (อุ่น ภวภูตานนท์ ณ มหาสารคาม) |  | ถัดไป |
| --- | --- | --- | --- | --- |
| อุปฮาด (เถื่อน รักษิกจันทร์) |  |   เจ้าเมืองมหาสารคาม, ผู้ว่าราชการจังหวัดมหาสารคาม   (2444-2455) |  | หม่อมเจ้านพมาศ นวรัตน์ |
| ด ค กต้นสกุลนามสกุลพระราชทาน ณ |
| --- | --- |
สกุล ณ มหาไชย: พระยาเทพทวาราวดี (สาย)
สกุล ณ นคร: เจ้าพระยาวรเดชศักดาวุธ (แย้ม ณ นคร)
สกุล ณ สงขลา: พระยาพฤกษ์ภิรมย์ (ฑิตย์)
สกุล ณ ป้อมเพชร์: พระยาชัยวิชิตวิศิษฏ์ธรรมธาดา (ขำ ณ ป้อมเพชร์)
สกุลโกมารกุล ณ นคร: พระยาไชยยศสมบัติ (เฉลิม)
สกุล ณ บางช้าง: หลวงขจรเนาวรัฐ (หลำ) · หลวงพิพิธวรรณการ (ม้วน)
สกุล ณ ถลาง: พระยาสุนทราทรธุรกิจ (หมี) · พระอาณาจักรบริบาล (อ้น) · พระพิไสยสุนทรการ (แปลง)
สกุล ณ ลำพูน: เจ้าจักรคำขจรศักดิ์ (น้อยจักรคำ)
สกุล ณ กาฬสินธุ์: พระยาชัยสุนทร (เก)
สกุล ณ เชียงใหม่: เจ้าแก้วนวรัฐ (แก้ว)
สกุล ณ น่าน: พระเจ้าสุริยพงษ์ผริตเดช (สุริย)
สกุล ณ ลำปาง: เจ้าบุญวาทย์วงษ์มานิต (บุญทวงศ์)
สกุล ณ หนองคาย: พระอนุชาติวุฒาธิคุณ (แพ)
สกุล ณ ร้อยเอ็จ: พระยาขัตติยวงษา เอกาธิกะสตานันต์ (เหลา)
สกุลภวภูตานนท์ ณ มหาสารคาม: พระเจริญราชเดช (อุ่น ภวภูตานนท์ ณ มหาสารคาม)
สกุลพรหมสาขา ณ สกลนคร: พระยาประจันตประเทศธานี (โง่นคำ)
สกุล ณ จัมปาศักดิ์: เจ้าศักดิ์ประสิทธิ์ · เจ้าศักดิ์ประเสริฐ
สกุล ณ พัทลุง: หลวงวิบูลย์บุรขันฑ์ (นพ)
สกุล ณ ตะกั่วทุ่ง: หลวงราชภักดี (หร่าย)
สกุลรัตนดิลก ณ ภูเก็ต: หลวงวรเทพภักดี (เดช)
สกุล ณ ระนอง: พระยารัตนเศรษฐี (ยู่หงี)
สกุลสุคนธาภิรมย์ ณ พัทลุง: มหาดเล็กสำรองสมบุญ
สกุล ณ มโนรม: หลวงวินิจสารา (ดวง)
สกุล ณ วิเชียร: พระยาประเสริฐสงคราม (ใจ ณ วิเชียร)
สกุล ณ อุบล: พระอุบลเดชประชารักษ์ (เสือ ณ อุบล)
สกุลประทีป ณ ถลาง: หลวงราชอาณัติ (กล่อม)
สกุลสุนทรกุล ณ ชลบุรี: หม่อมหลวงจาบ
สกุล ณ เชียงตุง: เจ้าฟ้าสิริสุวรรณราชยสสรพรหมลือ
สกุล ณ พิศณุโลก: หม่อมคัทริน ณ พิศณุโลก
สกุล ณ อุบล: พระอุบลเดชประชารักษ์ (เสือ ณ อุบล)
สถานีรถไฟโคลัมโบฟอร์ด

| โคลัมโบฟอร์ด |
| --- | --- |

ข้อมูลทั่วไป
พิกัด: 6°56'01.40"N 79°51'03.14"E
เจ้าของ: การรถไฟศรีลังกา
สาย: 2
ทางวิ่ง: 11
การเชื่อมต่อ: รถโดยสารประจำทาง
ข้อมูลอื่น
รหัสสถานี: FOT
ประวัติ
เริ่มเปิดให้บริการ: ค.ศ. 1908
ติดตั้งระบบไฟฟ้า: ไม่มี 
ผู้โดยสาร

ต่อวัน: 0.2 ล้านคน
 
สถานีรถไฟโคลัมโบฟอร์ด เป็นสถานีรถไฟที่สำคัญในนครโคลัมโบ ประเทศศรีลังกา ดำเนินการโดยการรถไฟศรีลังกา ซึ่งบริหารรถไฟทางไกลและรถไฟชานเมืองอีกด้วย โดยสถานีรถไฟแห่งนี้ เป็นสถานีแบบรายทาง แนวตะวันออก-ตะวันตก โดยบริเวณจำหน่ายตั๋วจะอยู่ทางทิศเหนือของชานชาลา
ดูเพิ่ม

รายชื่อสถานีรถไฟในประเทศศรีลังกา
การรถไฟศรีลังกา
หม่อมราโชทัย

หม่อมราโชทัย เป็นชื่อยศหนึ่งของ หม่อมราชนิกุล (หม่อมราชินิกุล) สามารถหมายถึง
หม่อมราโชทัย (หม่อมราชวงศ์กระต่าย อิศรางกูร)
หม่อมราโชทัย (หม่อมราชวงศ์เนตร อิศรางกูร)
หม่อมราโชทัย (หม่อมราชวงศ์โต๊ะ อิศรางกูร)
วัดป่าธรรมโสภณ

| วัดป่าธรรมโสภณ |
| --- | --- |

ที่ตั้ง: ถนนราชมนู ตำบลทะเลชุบศร อำเภอเมืองลพบุรี จังหวัดลพบุรี รหัสไปรษณีย์   15000
ประเภท: วัดราษฏร์
นิกาย: มหานิกาย
พระพุทธรูปสำคัญ: หลวงพ่อพุทธมงคลสรรเพ็ชญ์ พระพุทธรูปปางมารวิชัยแกะสลักจากหินทราย ที่มีขนาดใหญ่ที่สุดในโลก
ความพิเศษ: มีวิหารอยู่หลังหนึ่งซึ่งสร้างขึ้นในสมัยสมเด็จพระนารายณ์มหาราช
จุดสนใจ: พื้นที่ของวัดเป็นสันคูเมือง
กิจกรรม: เชิญชวนพุทธศาสนิกชนมาร่วมกันสวดมนต์ภาวนาเสริมดวงชะตาได้ที่อุโบสถ วัดป่าธรรมโสภณ โดยมี พระภาวนาวชิรมงคล รองเจ้าคณะจังหวัดลพบุรี เจ้าอาวาสฯ เป็นผู้นำสวด ซึ่งจะสวดกันทุกวันพระ ตั้งแต่เวลา 18.00 - 19.20 น.
 สถานีย่อยพระพุทธศาสนา
วัดป่าธรรมโสภณ เป็นวัดตั้งอยู่เลขที่ 225/1 หมู่ 1 ถนนราชมนู ตำบลทะเลชุบศร อำเภอเมืองลพบุรี จังหวัดลพบุรี
ประวัติ

วัดป่าธรรมโสภณ  พื้นที่ของวัดเป็นสันคูเมือง อยู่ห่างจากศาลพระกาฬประมาณ 500 เมตร สร้างขึ้นเป็นวัด นับตั้งแต่ พ.ศ. 2225 ต่อมา กลายสภาพเป็นวัดร้าง ถูกทิ้งร้างอยู่ใจกลางเมืองลพบุรีมาแต่ครั้งในอดีต บริเวณวัดเป็นป่าไม้นานาชนิด ชาวบ้านจึงเรียกว่าวัดป่า มีวิหารอยู่หลังหนึ่งซึ่งสร้างขึ้นในสมัยสมเด็จพระนารายณ์มหาราช ในอดีต เดิมชื่อวัดป่าเรไลย์ ต่อมาใน พ.ศ. 2448 คุณถนอม คุณพรรณ คุณเชย และพระสมบัติยาธิบาล มีจิตศรัทธาอันเป็นมหากุศล มาปฏิสังขรณ์วิหาร ซึ่งมีอักษรจารึกอยู่หน้าบันวิหารดังกล่าว 
ต่อมา พ.ศ. 2449 พระอธิการฉาย สุวรรณสร (หลวงพ่อฉาย) พร้อมด้วยเพื่อนสหธรรมิกอีก 4 รูป ศิษย์วัดอีก 6 คน รวม 11 คน มาประจำอยู่ที่วัดป่าแห่งนี้และเปลี่ยนชื่อเสียใหม่ว่า “วัดป่าธรรมโสภณ” ช่วยกันพัฒนาวัดจนได้รับพระราชทานวิสุงคามเสมาเมื่อวันที่ 8 กันยายน พ.ศ. 2498 และได้ประกอบพิธีผูกพัทธสีมา เมื่อวันที่ 9 กุมภาพันธ์ พ.ศ. 2499